recursal/SuperWikiNEXT-32B huggingface dataset:
**Amalie Snøløs** (født 1996) er norsk influenser, programleder og tidligere fotballspiller.

Underholdningsbransjen
----------------------

Snøløs ble kjent gjennom *Farmen* i 2017, da hun kom på en tredjeplass. Året etter var hun én av tolv norske kjendiser som svingte seg om kapp på Skal vi danse-parketten. Snøløs har også deltatt i *4-stjerners middag*, *Huskestue* og har hatt en birolle i sesong tre av TV-serien «Semester» og i «CLMD» sin musikkvideo «Trouble». Høsten 2020 ble Snøløs programleder sammen med Stian Blipp i TV 2-serien «Blipp vs. Snøløs». Programmet gikk ut på at de to programlederne var lagledere for hvert sitt e-sportlag, og skulle konkurrere om å løse nye oppdrag i hver episode.

Fotballkarriere
---------------

Amalie Snøløs vokste opp på Birkeland, Birkenes i Agder. Hun begynte å spille fotball på moderklubben Birkenes IL, hun ble tatt ut på U16-landslaget troppen til treningskamp mot England 5. juni 2012. Snøløs var 16 år gammel da hun ble tatt opp i A-stallen til toppserielaget Amazon Grimstad FK. Snøløs spilte aktiv fram til 2017 da på Porsgrunn-klubben Urædd. Hennes posisjon var midtbanespiller.

Klubber
-------

* –2012 Birkenes IL
* 2013–2014 Amazon Grimstad
* 2014 Gimletroll
* 2014-2015 Urædd
* 2016 Amazon Grimstad
* 2017 Urædd 2
* 2021 Birkenes IL

Referanser
----------

1. 1 2   Soccerdonna[Hentet fra Wikidata]
2. 1 2  Kampstatistikk
3. ↑  Amalie Snøløs (21) kom på tredjeplass i Farmen: – Jeg har vært en slange som har sneket meg rundt TV2
4. ↑  CLMD - Trouble (Billon Remix) Youtube
5. ↑  Amalie Snøløs kysser kvinne i TV-serie VG
6. ↑  Røssland, Vilde Holta (17. november 2020). «Stian Blipp og Amalie Snøløs konkurrerer i ny TV 2-satsning». *Nettavisen* **(norsk)**. Besøkt 23. november 2022.
7. ↑  Tatt ut på landslaget[*død lenke*]
8. ↑  Amalie signerte for Amazon

Eksterne lenker
---------------

* (en) Amalie Snøløs – FootballDatabase.eu Rediger på Wikidata

* (no) Amalie Snøløs – Norges Fotballforbund Rediger på Wikidata

* (de) Amalie Snøløs – Soccerdonna Rediger på Wikidata
* (en) Amalie Snøløs på Internet Movie Database Rediger på Wikidata
**Jønsberg videregående skole** ligger i Romedal i Stange kommune på østsida av Mjøsa i Innlandet. Skolen tilbyr fagutdanning i naturbruk og studiekompetanse. Den gir mulighet til fordypning i jordbruk, husdyrbruk, skogbruk, økologisk jordbruk, friluftsliv, hest, sports og familiedyr, matematikk, kjemi og biologi. Skolen ble opprettet som landbruksskole 1847, og byttet navn fra Jønsberg landbruksskole til Jønsberg videregående skole i 2008.

Historie
--------

Ved resolusjon av 26. februar 1847 ble gården Jønsberg solgt til Hedemarkens amt for 24 000 riksdaler for å brukes som landbruksskole. Skolens første bestyrer var Fabian Gustaf Norström fra Södermanland i Sverige. Den var en av den tids mest ansette landbruksskoler, men ble nedlagt 1870. Allerede året etter ble en ny skole opprettet, og den er fremdeles i virksomhet. 1895 ble skolen utvidet, idet man bygget ny skolebygning og bestyrerbolig, samt stabbur, meieri og bryggerhusbygning.

Den kjente ugrasbekjemperen Emil Korsmo (1864–1953) gikk her 1885-87.

* «Jønsberg Landbrugsskole» sist på 1800-tallet Foto: Ole Tobias Olsen / Nasjonalbibliotekets bildesamling«Jønsberg Landbrugsskole» sist på 1800-tallet Foto: Ole Tobias Olsen / Nasjonalbibliotekets bildesamling
* «Jønsberg Landbrugsskole»  Foto: Ole Tobias Olsen/ Nasjonalbiblioteket«Jønsberg Landbrugsskole»  Foto: Ole Tobias Olsen/ Nasjonalbiblioteket
* Elever og lærere ved Jønsberg Landbrugsskole på 1800-tallet.  Foto: Ole Tobias Olsen/ NasjonalbiblioteketElever og lærere ved Jønsberg Landbrugsskole på 1800-tallet.  Foto: Ole Tobias Olsen/ Nasjonalbiblioteket

Jønsberg landbruksskole. Den gamle internatbygningen til høyre, i midten undervisningsbygg, nytt fjøs til venstre.

Eksterne lenker
---------------

* (en) Jønsberg landbruksskole – kategori av bilder, video eller lyd på Commons Rediger på Wikidata
* Jønsberg landbruksskole

| * v
* d
* r
Offentlige videregående skoler i Innlandet |
| --- |
| 
* Dokka
* Elverum
* Gausdal
* Gjøvik
* Hadeland
* Hamar katedralskole
* Jønsberg
* Lena-Valle
* Lillehammer
* Nord-Gudbrandsdal
* Nord-Østerdal
* Raufoss
* Ringsaker
* Sentrum
* Skarnes
* Solør
* Stange
* Storhamar
* Storsteigen
* Trysil
* Valdres
* Vinstra
* Øvrebyen

 |  |

|  |  |
| --- | --- |
| Oppslagsverk/autoritetsdata | Nasjonalt skoleregister
 |
Må ikke forveksles med Erik Loe (leder).

**Erik Loe** (1920–2013) var en norsk journalist og redaktør. Han var fra januar 1973 utenriksredaktør i Arbeiderbladet.

Han vokste opp på Ås, hvor hans far Lars Gunerius Loe (1883–1971) var professor i landmåling ved Norges landbrukshøgskole. MHans mor het Dorthea Olstad (1888–1981).

Erik Loe studerte filologi, men ble under krigen arrestert av tyskerne og sendt til konsentrasjonsleieren Buchenwald i Tyskland sammen med andre norske studenter. Etter krigen fullførte han hovedfag i historie i 1948 og ble deretter assistent hos professor Arne Ording et år. I oktober 1949 ble han ansatt i *Arbeiderbladet* og ble der i 43 år.

Som pensjonist var han engasjert i Aktive Fredsreiser som tidsvitne. Han var gift med NRK-journalisten Dagmar Loe (1923–2024).

Referanser
----------

1. ↑   Aftenposten, arkiv-URL web.archive.org, type referanse dødsannonse, utgitt 20. november 2013[Hentet fra Wikidata]
2. ↑   Freebase-data fra Google[Hentet fra Wikidata]
3. ↑  Hvem Hva Hvor 1974 side 168
4. ↑   Moren og farens leveår er fra Dorthea Loe, en artikkel i slektsdatabasen geni.com, samt Loe, Lars i Hvem er Hvem, 1948.
5. ↑  Oddvar Schjølberg, *Selv om vi var krigsfanger slapp vi greit unna Arkivert 24. desember 2014 hos Wayback Machine.*, samtale med Erik Loe hos Aktive Fredsreiser

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** VIAF **·** Fangeregisteret

 |
**Norske Kvinnelige Juristers Forening** (NKJF) er en norsk organisasjon for kvinnelige jurister. Den ble grunnlagt i 1947. NKJF var medlem av Norske Kvinners Nasjonalråd, og to av lederne i NKJF, Astri Rynning og Anna Louise Beer, ble også ledere i nasjonalrådet. Organisasjonen oppstod i en tid da kvinner var dårlig representert i de etablerte juridiske organisasjonene og ikke minst i advokat- og dommerprofesjonen, og har arbeidet både for likestilling innen juristprofesjonen og for å sette rettslige temaer av betydning for kvinner på dagsordenen. Etterhvert har fokuset blitt mest rettspolitisk. NKJF hadde fra etableringen et nært forhold til Norsk Kvinnesaksforening, der mange av medlemmene også var med. Organisasjonen utgir bladet *Justine*. NKJF er en søsterorganisasjon av Deutscher Juristinnenbund, Europas største feministiske rettspolitiske organisasjon.

Ledere
------

* Grete Bonnevie Høyer 1950–1952
* Astri Rynning 1952–1956
* Anna Louise Beer 1960–1962
* Ruth Anker Høyer

Referanser
----------

1. ↑  *Norske kvinners nasjonalråd 1904-1954*. Oslo: NKN. 1957.
Gissarfjellene med Dusjanbes utkanter i forgrunnen.
**Gissarfjellene**, **Hissarfjellene** er en fjellkjede i  sentralasia i den vestlige delen av Gissaro-Alaj, som strekker seg omtrent 200 km i øst-vestlig retning over grensen mellom Tajikistan og Usbekistan. Fjellkjeden ligger sør for Zeravsjanfjellene, i Tadsjik-distriktet Hisor nord for Dushanbe og møter Usbekistan i provinsen Surchondarja's nordspissen. Usbekistans høyeste punkt (4643 m.o.h.) er på grensen mellom landene like vest for Dushanbe og var tidligere kjent som "kommunistpartiets 22. kongress"  men heter nå Chazret Sultan (russisk: Хазрет Султан) eller Hazrat Sulton (tadsjikisk: Хазрат Султон). Det er flere topper som er høyere i den tadsjikiske delen av Gissar-fjellene: Gaznok (Газнок) 4886 moh. Belaja Piramida (Белая Пирамида) 4855 moh. Khodjalakan (Газнок) 4886 moh. og Zamin-Karor (Замин-Карор) 4762 moh. I øst er Gissar- og Zeravsjan-fjellene to separate kjeder, men lenger vest brytes de opp og grensene blir utydelige. Flere fjellspor strekker seg mot sørvest og sør, og når ned mot den afghanske grensen (som Kugitangtau). I nordskråningen av Gissarbergen, i 2175 meters høyde og på grensen til Fanbergen, ligger den trekantede, 3,4 km2 store og 72 m dype innsjøen [[Iskanderkul] ], som er et populært turistmål.< ref>Iskanderkul i Great Soviet Encyclopedia på Free Online Encyclopedia.</ref>

Kilder
------

* Gissaro-Alaj på Asian Specialized Tours.
* Gissar Range i Stora Sovjetencyklopedin.

Referenser
----------

*Denna artikel är helt eller delvis översatt från engelskspråkiga Wikipedia*

1. ↑  Sökning på Gissarbergen i Nationalencyklopedin
2. ↑  Hissarbergen i Nordisk familiebok, "ugleutgave".
3. ↑  ?pid=10486 Chazret Sultan på Peakbagger.com.

Externa länkar
--------------

Гиссарский хребет - en reisefortelling på russisk, med mange bilder fra Gissarfjellene.
**Lise Bech** (født 16. september 1961 i Esbjerg) er en dansk politiker som er medlem av Folketinget for Dansk Folkeparti.

Bakgrunn
--------

Bech ble født 16. september 1961 som datter av forhenværende salgsdirektør Poul Erik Bech og forhenværende danselærerinne og pleiemedhjelper Ellen Baagøe Bech. Hun ble født i Esbjerg.

Politisk karriere
-----------------

Ved Folketingsvalget 2015 ble hun valgt for Nordjyllands Storkreds med 4.181 personlige stemmer.

Bech var i 1995 med på å stifte Dansk Folkepartis lokalforening i Støvring kommune. Hun var styremedlem i lokalforeningen fra 1996 til 2006. Hun satt som byrådsmedlem i Støvring kommune fra 1999 til 2006. En periode var hun medlem av *Børne og Kulturudvalget*, og en periode var hun i *Teknik og Miljøudvalget*.

Fra 2014 til 2015 var hun byrådsmedlem i Rebild kommune.

Lise Bech gikk ut av Byrådet etter folketingsvalget da hun ble valgt inn på Folketinget.

Referanser
----------

1. ↑   www.dr.dk[Hentet fra Wikidata]
2. ↑  «Lise Bech - Dansk Folkeparti | Valg 2015 | DR». Arkivert fra originalen 24. september 2015. Besøkt 28. november 2020.

Eksterne lenker
---------------

* (da) Offisielt nettsted Rediger på Wikidata
* (da) Lise Bech hos Folketinget Rediger på Wikidata
* (da) Lise Bech på Twitter Rediger på Wikidata

Portal: Danmark
Tønsberg Bryggeris bygninger ligger på Bryggerijordet nederst i Nøtterøveien, en del av veien som fortsatt kalles Bryggeribakken.  Foto: Widerøe/Vestfoldmuseene 
**Tønsberg Bryggeri** (opprinnelig *Tønsbergs Ølbryggeri*) produserte øl, brus, saft og konserver fra 1856 til 1976. 

Selve bryggeridelen produserte pils, vørterøl, landsøl, lys eksport, mørk eksport og bayerøl.

Tønsberg Bryggeri produserte fra 1934 en av Norges største leskedrikksuksesser, mineralvannet Solo, etter at Torleif Gulliksrud tidlig i 1930-årene fikk med seg oppskriften på det spanske appelsinkonsentratet «Naranjina Solo» («bare appelsin») tilbake til Tønsberg. 

Tønsberg Bryggeri ble kjøpt opp av Nora Fabrikker A/S i 1962 og nedlagt i 1976.

Kilder
------

* Einar Hay-Hansson: *Da ølet tok slutt*, Njotarøy 2008
* Hans Christian Moen: *Han brygget Tønsberg-øl i 1955* , *TB* 6. desember 2011
* Tine Faltin: *Hva, mannen bak den «norske» Soloen heter … Trigo? Solo er vel norsk, eller?*, *Dagbladet* 30. mars 2018

Eksterne lenker
---------------

* *Tønsberg Bryggeri*, øletiketter

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Idrettslaget Rival** er en håndballklubb fra Haugesund som ble stiftet i 1948.

Historie
--------

### Stiftelse

Klubben ble dannet i 1948 med Holger Lustrup, Kåre Hillesland og John Hillesland i spissen. Etter et par år tok klubben navnet Haugesund Håndballklubb, men da de prøvde å melde seg inn i Rogaland Håndballkrets fikk de ikke lov til å beholde dette navnet. Grunnen var at det var et annet idrettslag som bar navnet Haugesund idrettsforening. I 1954 ble det så bestemt at klubben skulle kalles I.L Rival. Navnet stammer fra en fotballklubb som var aktiv i Haugesund før krigen. Fredag 7. desember 1956 meldte Rival seg inn i RHK (Rogaland Håndballkrets) og NIF (Norges Idrettsforbund).

### Aktiviteter

Gjennom flere år hevdet laget seg godt. I 1954 og 1955 forsøkte Rival seg mot Gresshoppene og SIFs juniorlag med så gode resultater at interessen ble større sammen med treningsgiveren.

Fra og med innendørssesongen 1974/1975 utvidet RHK 3. divisjon i samarbeid med Agder-kretsene. Serien besto av 10 lag for damer og herrer, 5 lag fra Rogaland i hver klasse. Grunnen til utvidelsen var å få hevdet spillenivået, og klubbene håpte på større oppslutning på kampene. Det viste seg at dette ble en suksess for Rival som plasserte seg tett oppunder sørlandslagene.

Sesongen 1975/1976 fikk damelaget en annenplass i 5. divisjon.

Nytt av sesongen 1979/1980 var G12 og J11, og interessen økte, men mest på guttesiden. G14 vant dette året finalen i en turnering i Stavanger. Målet for begge seniorlagene ble nådd denne sesongen, da begge lagene ble kretsmestere.

Til sesongen 1982/1983 fikk Rival sin første kvinnelige formann, Lillian Haug, og hun holdt vervet i to år. Det var ikke bare styret det ble forandringer i denne sesongen, men også klubbens farger, gikk fra burgunder/hvit til rød/hvit.

Klubben deltok i Harald Hårfagre Cup fra og med sesongen 1984/1985.

Rival fylte 35 år og var eneste gjenværende håndballklubb i Haugesund året 1985/1986. Dette året hadde klubben bare 10 lag og 8 trenere, men spillertallet økte de neste 5-10 årene og står nå med et medlemstall på 380.

Rolf Bjerkebo har kommet og gått som formann i klubben siden 1985, siste sittende formann var Egil Sundve.

Foruten håndball hadde klubben også aktiviteter i boksing, friidrett, langrenn og skøyter.

Il Rival har i 2007 et damelag i 2. divisjon. Laget hadde mange unge talenter og ble trent av Kristoffer Froestad

Eksterne lenker
---------------

* Offisielt nettsted Rediger på Wikidata
**Berghäll** (finsk: *Kallio*) er en bydel i Helsingfors, Finland. Den består av strøkene 
*Broholmen*, *Linjerna* og *Torkelsbacken* samt *Sörnäs* (som i engere forstand av ordet ikke regnes til Berghäll). Antall innbyggere var 25 083 i 2008. Brobergssundet skiller bydelen Berghäll fra Kronohagen i sentrum av Helsingfors. Linjerna er den mest typiske del av Berghäll. 

*Hagnäs* ligger i Broholmen umiddelbart nord for Brobergssundet. Lenger ut i sundet,
på et tidligere industri- og kaiområde, ligger høyhusområdet *Havshagen* som ble bygget på 1970-tallet.

Berghälls kyrka
Berghäll bydel i Helsingfors
Berghäll var tradisjonelt et arbeiderstrøk i Helsingfors, men området har skiftet karakter de siste tiårene. En stor del av innbyggerne er nå unge og enslige voksne. Mange studenter og kunstere bor i Berghäll.

*Berghälls kyrka* er et landemerke i Helsingfors.

Eksterne lenker
---------------

* Berghäll bydel[*død lenke*]

  


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Budeiberget naturreservat** ligger på Østsinni i Nordre Land i Innlandet. Området er et barskogreservat på 1004 dekar, og ligger like sør for grensa til tidligere Torpa kommune. Reservatet ble vernet 15. desember 2017.

Formålet med naturreservatet er å bevare et naturskogområde med i hovedsak gammel, fuktig granskog. Videre har området særlig betydning for biologisk mangfold ved at det er leveområder for flere truede arter, og har en av de rikeste kjente forekomster av huldrestry i Oppland.
Naturreservatet er velegnet til å øke sin verneverdi gjennom fri utvikling.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]
2. ↑   Naturbase, Naturbase-id VV00003339, besøkt 12. mars 2021[Hentet fra Wikidata]

Eksterne lenker
---------------

* Forskrift om fredning av Budeiberget naturreservat, Lovdata
* Faktaark Arkivert 22. desember 2017 hos Wayback Machine. Miljødirektoratet

|  |  |
| --- | --- |
| Oppslagsverk/autoritetsdata | Naturbase
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Nordsjö bydel i Helsingfors
**Nordsjö** (finsk: *Vuosaari*) er en bydel i Helsingfors, Finland. Bydelen er den største i Helsingfors med et areal på 15,4 km² og rundt 35 000 innbyggere (2008). Her ligger boligområdene *Mellersta Nordsjö*, *Havs-Rastböle*, *Kallvik*, *Solvik* og *Rastböle* og fritidsområdene *Nordsjö gård*, *Nybondas* og *Svarta backen*. I *Bastö* ligger *Nordsjö hamn* som kommer til å bli Finlands største. 

Kallvik
Nordsjö har sitt navn etter en herregård fra 1600-tallet. Området lå i Helsinge (nå Vanda) kommune og hadde frem til 1930-tallet et landlig preg med svensktalende befolkning. I 1966 ble området overført til Helsingfors, og boligbygging med blokkbebyggelse begynte etter kort tid. Bydelen er nå en av de raskest voksende i Helsingfors. Rundt 14 % av befolkningen har utenlandsk bakgrunn.

  


|  |  |
| --- | --- |
| Oppslagsverk/autoritetsdata | GeoNames
 |
***Habromagdalis*** er en slekt av snutebiller. De er middelsstore, avlange snutebiller uten skjell på kroppen.

Utseende
--------

Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. **Hodet** er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. **Brystskjoldet** (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. **Dekkvingene** er litt bredere enn brystskjoldet, parallellsidige, med markerte skuldre. De har sterkt markerte punktrader. **Beina** er forholdsvis korte, lårene med kraftige tenner på undersiden.

Levevis
-------

Larvene utvikler seg i død ved, som oftest like under sevjelaget på små, nylig døde grener eller kvister.

Systematisk inndeling
---------------------

Disse billene blir ofte plassert i underfamilien Molytinae.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **greinsnutebiller, Mesoptilinae** Lacordaire, 1863 (=Magdalinae)
						* stammen **Mesoptilini** Lacordaire, 1863
							+ slekten ***Habromagdalis*** Kuschel, 1950
								- *Habromagdalis consternatus* Kuschel, 1950

Eksterne lenker
---------------

* Uk Beetles - Mesoptilinae
* *Artikkelen har ingen egenskaper for arter i Wikidata*
**Skatudden** (fi. *Katajanokka*) er en bydel sentralt i Helsingfors. Den danner ei halvøy som er atskilt fra bysentrum med en smal kanal.

Skatudden har gjennom store deler av byens historie vært et viktig havneområde. Store lagerbygninger dominerer; mange av dem er i seinere år tatt i bruk til andre formål. Skatuddens boligområder er bygd i jugendstil på slutten av 1800- og begynnelsen av 1900-tallet. Disse populære kvartalene har i det siste opplevd sterkt økende priser. Skatudden har i dag (2004) et folketall på 4 129.

På Skatudden ligger den fine Uspenskijkatedralen, bygd i 1868. Hovedkontoret til selskapene Stora Enso og Kesko og fergeterminalen for Viking Line er også lokalisert til Skatudden. Det finske utenriksdepartementet har siden 1980-tallet hatt tilhold i ombygde kaserner i området. Kasernene var i sin tid brukt av den russiske marinen.

* UspenskijkatedralenUspenskijkatedralen
* Jugendhus på SkatuddenJugendhus på Skatudden
* SkatuddenSkatudden
* Skatuddens kanalSkatuddens kanal

Eksterne lenker
---------------

* Kart

  


|  |  |
| --- | --- |
| Oppslagsverk/autoritetsdata | Uppslagsverket Finland **·** GeoNames
 |
**Sveva Gerevini** (født 31. mai 1996 i Cremona) er en italiensk friidrettsutøver som konkurrerer i mangekamp for klubben Cremona Sportiva Atletica Arvedi. Hun ble italiensk mester i femkamp innendørs i 2019 og 2020, og i sjukamp utendørs i 2017, 2018 og 2019.

Idrettskarrière
---------------

Gerevini kom på femteplass i spydkast under det italienske juniormesterskapet i 2015, og hun kom på niendeplass i sjukamp under Italiensk mesterskap i friidrett 2015. Under Italiensk mesterskap i friidrett innendørs 2016 kom hun på sjuendeplass i femkamp, og utendørs kom hun på fjerdeplass i spydkast under det italienske U23-mesterskapet.

I 2017 kom hun på femteplass i femkamp under Italiensk mesterskap i friidrett innendørs 2017. Hun vant sin første nasjonale seniortittel i mai 2017, da hun vant sjukamp under Italiensk mesterskap i friidrett 2017. Hun deltok i Europaligaen i mangekamp 2017, der Italia deltok i *first league*, og kom der på 20.-plass i sjukamp. Hun deltok også i U23-EM i friidrett 2017, der hun kom på 17.-plass, med ny personlig rekord på 5437 poeng.

Hun vant sjukamp under Italiensk mesterskap i friidrett 2018, femkamp under Italiensk mesterskap i friidrett innendørs 2019 og igjen sjukamp under Italiensk mesterskap i friidrett 2019. Italia deltok igjen i *first league* under Mangekamp-EM i friidrett 2019, og hun kom der på niendeplass. Da hun vant femkamp under Italiensk mesterskap i friidrett innendørs 2020 forbedret hun sin personlige rekord til 4031 poeng.

Referanser
----------

1. ↑   World Athletics Database, World Athletics utøver-ID 321369[Hentet fra Wikidata]
2. ↑  .
3. 1 2 3  World Athletics - *Sveva Gerevini - Results*, besøkt 29. juli 2020.

Eksterne lenker
---------------

* (en) Sveva Gerevini – World Athletics Rediger på Wikidata

* (it) Sveva Gerevini – FIDAL Rediger på Wikidata

* (en) Sveva Gerevini – TheSports.org Rediger på Wikidata
**Prosjektplanlegging** eller **prosjektering** er en del av prosjektledelse hvor man lager tidsplaner som for eksempel Gantt-diagrammer for å planlegge og deretter rapportere fremdriften til prosjektet. Prosjektplanleggingen er typisk den andre fasen i et prosjekt.[*klargjør*] Den kan gjøres manuelt eller ved bruk av programvare for prosjektledelse.

Beskrivelse
-----------

I utgangspunktet blir prosjekomfanget definert og man bestemmer seg for egnede metoder for å ferdigstille prosjektet. Etter dette trinnet lister man opp varigheten av de ulike oppgavene som er nødvendig for å fullføre arbeidet, og man grupperer så disse inn i en arbeidsnedbrytingsstruktur.

Prosjektplanleggingen blir ofte brukt for å organisere de forskjellige delene av et prosjekt, prosjektplan, arbeidsbelastning og ledelse av grupper og enkeltpersoner. Logiske avhengigheter mellom oppgaver defineres ved å bruke en et prosjektnettverksdiagram som muliggjør identifikasjon av kritiske stier.

Prosjektplanlegging har en iboende grad av usikkerhet da den må gjøres før prosjektet faktisk startes. Derfor estimeres varigheten til oppgavene ofte ved å vekte et gjennomsnitt av optimistiske, normale og pessimistiske tilfeller. Metoden med kritiske kjeder gir buffere i planleggingen for å forutse potensielle forsinkelser i prosjektgjennomføringen. Tidsvindu (tiden en oppgave kan bli forsinket uten å påvirke etterfølgende oppgaver) i tidsplanen kan kalkuleres ved å bruke programvare for prosjektledelse. Da er det nødvendig at ressursene kan estimeres og at kostnadene for hver aktivitet kan allokeres til hver ressurs, slik at man får den totale prosjektkostnaden. På dette stadiet kan prosjektplanen optimaliseres for å oppnå passende balanse mellom ressursbruk og prosjektvarighet for å være i samsvar med målene for prosjektet. 

Når prosjektplanen er etablert og avtalt blir den kjent som referansen for tidsplanen, og fremdriften vil måles opp mot denne gjennom hele prosjektets levetid. Analyse av fremdriften sammenlignet med referansetidsplanen er kjent som ledelse gjennom opptjent verdi.

Påfølgende fase
---------------

Innputt til prosjektplanleggingsfase 2 inkluderer prosjektbestilling og konseptforslag. Utdataene fra prosjektplanleggingsfasen inkluderer prosjektkrav, tidsplanen og prosjektplanen.

Se også
-------

* Kostnadsoverskridelse
* Designstrukturmatrise
* Ressursplanleggingssystem
* Megaprosjekt
* Operasjonsanalyse
* PRINCE2
* Prosjektplan
* Prosjektglidning
* Interessent
* Omfangskryp
* Prosjekterende

Referanser
----------

1. ↑  Harold Kerzner. *Project Management: A Systems Approach to Planning, Scheduling, and Controlling* (8th utg.). Wiley. ISBN 0-471-22577-0.
2. ↑  «Definition of project planning methodologies with examples». Arkivert fra originalen 1. juli 2016. Besøkt 24. april 2014.
3. ↑  Richard H. Thayer, Edward Yourdon (2000). *Software Engineering Project Management* (2nd utg.). Wiley-IEEE Computer Society Press. ISBN 0-8186-8000-8.
4. ↑  Fleming, Quentin. *Earned Value Project Management* (Third utg.). Project Management Institute. ISBN 1-930699-89-1.
5. ↑  Filicetti, John, Project Planning Overview, PM Hut (Last accessed 8 November 2009).
**Thomas Francis Little** KBE (også **Frank Little**, født 30. november 1925 i Werribee i Victoria i Australia; død 7. april 2008 i Camberwell i Melbourne) var katolsk erkebiskop av Melbourne.

Liv og virke
------------

### Bakgrunn

Frank Little gikk på *Corpus Christi College*, deretter *Werribee College*. Fra 1943 studerte han teologi, fra 1947 til Gregor XV Collegio Urbano de Propaganda Fide i Roma, grunnlagt i 1622. 

### Prest

Han ble presteviet på Collegio Urbano i 1950 av kardinal Pietro Fumasoni Biondi. Deretter fullførte han doktorgradsstudier ved Urbaniana; han mottok sin doktorgrad i 1953 som doktor i teologi (STD).

Etter pastoralt arbeid var han sekretær for erkebiskop Romolo Carboni, den apostoliske delegat til Australia, i Sydney fra 1956 til 1959. Deretter virket han ved *St. Patrick's Cathedral* i Melbourne og ble dens dekan i 1965. I 1971 flyttet han til sognet *St. Ambrose* i Brunswick. Han var spesielt engasjert for de mange migrantene i Australia, spesielt italienske immigranter. I tillegg til å undervise ved presteseminaret, var han medlem av den økumeniske kommisjon i erkebispedømmet i Melbourne og formann for *Victorian Action for World Development*, biskoppelig vikar for lekrådet og kapellan.

### Hjelpebiskop i Melbourne

Den 16. november 1972 utnevnte pave Paul VI ham til titulærbiskop av *Temuniana* og hjelpebiskop i erkebispedømmet Melbourne. Han ble ordinert til biskop av erkebiskopen av Melbourne James Robert Knox den 21. februar 1973; medkonsekratorer var John Neil Cullinane, hjelpebiskop i Melbourne, og Ronald Austin Mulkearns, biskop av Ballarat.

### Erkebiskop av Melbourne

Etter kardinal James Robert Knoxs utnevnelse til prefekt for Kongregasjonen for gudsjenesten og sakramentsdisiplinen, ble Little utnevnt til sjette erkebiskop av Melbourne den 1. juli 1974.

Den 16. juli 1996 aksepterte pave Johannes Paul II hans avskjed av helsemessige årsaker.
**Johan Sara jr.** (nordsamisk: *Jóret Juhána Juhána Juhán*; født i 1963 i Alta) er en samisk musiker (gitar og joik), komponist, produsent, lærer og utøver av samtidsmusikk med røtter i samisk tradisjon.

Han har studert klassisk gitar ved Musikkonservatoriet i Tromsø, samt musikkpedagogikk, og har undervist ved Samisk høgskole i Kautokeino. Sara jr. leder «J.S. & Group», som ga ut *Ovcci vuomi ovtta veaiggis* (DAT, 1995).
Med ny besetning (Geir Lysne blås, Knut Aalefjær tromme, Erik Halvorsen tangent) utkom *Boska* (DAT, 2003), med et musikkuttrykk beskrevet som punk-joik-jazz. Den neste plata heter *Orvoš* (2009) fra Johan Sara jr. Group.

Orkesteret har en omfattende internasjonal turnéliste. I 2010 turnerte han i Japan der han spilte for utsolgte hus i Osaka og Tokyo, hvor han skulle holde tilsammen fire konserter. Sommeren 2011 spilte han på Roskildefestivalen, der han høstet stor applaus for sin oppjazzede joik med et band bestående av blant andre Terje Johannessen. Samme år ble også tildelt Edvardprisen 2011, fra TONO, for albumet *Transmission – Rievdadus* i åpen klasse, under Ultimafestivalen. I juryens begrunnelse heter det blant annet: «Lydlandskap med naturlyder, stemmer, pust og sporadiske tunge rytmelenker smelter sammen til spennende musikk. Den er uforutsigbar, Johan Sara jr inviterer oss med på en reise, og vi vil gjerne følge med. Fra det minimalistiske til det store episke, alt med forankring i noe vi alle kan kjenne oss igjen i – nemlig røttene våre».

Han har også skrevet musikk for orkester, kor, radio, film og teater, sist for Hålogaland Teater (Sykle i snøstorm 2018).

Sara jr deltok i Eurovision Song Contest 2000 i Stockholm, som korist for Roger Pontare i det svenske bidraget "When the spirits are calling my name".  Sangen endte på en syvendeplass blant 24 deltagende land.

Referanser
----------

1. ↑   MAK, PLWABN-ID 9810577072405606[Hentet fra Wikidata]
2. ↑  «Tradition vs. innovation - Johan Sara jr. renews Sami chanting tradition - Ballade.no». Arkivert fra originalen 3. mars 2013.
3. ↑  «Punk fra vidda - Finnmarken.no».
4. ↑  «Orvoš - Ny plate fra Johan Sara jr. Group - Foreningen Samiske Komponister». Arkivert fra originalen 23. februar 2013.
5. ↑  «Spilte for utsolgte hus i Japan - NRK Sápmi».
6. ↑  «Johan Sara jr. - Roskilde-festival.dk».
7. ↑  «Johan Sara jr. til Roskilde - NRK Sápmi».
8. ↑  «– Det var dritgøy - Tønsberg Blad Kultur».
9. ↑  «Edvard-pris til Johan Sara Jr. - TONO.no». Arkivert fra originalen 20. april 2013.
10. ↑  «Final of Stockholm 2000 - Eurovision Song Contest». *eurovision.tv*. Besøkt 7. desember 2022.

Eksterne lenker
---------------

* Offisielt nettsted Rediger på Wikidata

* (en) Johan Sara – kategori av bilder, video eller lyd på Commons Rediger på Wikidata
* Tradition vs. innovation - Johan Sara jr. renews Sami chanting tradition - Ballade.no fra Norsk Musikkinformasjon

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** Discogs
 |
***Snowdrop*** (hangul koreansk: 설강화; romanisert koreansk: *Seolganghwa*) er en sørkoreansk TV-serie produsert og sendt av JTBC i 2021.

Handling
--------

Historien finner sted i 1987, et sentralt år i Sør-Koreas historie som blant annet inkluderte Junidemokratibevegelsen i juni 1987, en masseprotest-bevegelse med det formål å tvinge diktaturet i Sør-Korea til å arrangere mer rettferdige valg, og det resulterende demokratiske valget som ble gjennomført i desember 1987. Dette førte også til slutten på den autoritære republikken Korea, og etableringen av den demokratiske nasjonen Korea.

Lim Soo-ho er en doktorgrad-student som blir oppdaget dekket av blod av Eun Yeong-ro, en annen student ved universitetet. Hun skjuler ham for myndighetene, og lar ham overnatte ved hennes hybel. Imidlertid avsløres det etter hvert at Lim Soo-ho ikke er den han ser ut til å være. Med bakgrunn i de store politiske omveltningene i landet deres, utfolder også parets historie seg - og de to utvikler snart et romantisk forhold.

Roller
------

| Skuespiller | Rolle |
| --- | --- |
| Jung Hae-in | Im Soo-ho / Ri Tae-san |
| Jisoo | Eun Young-ro |
| Yoo In-na | Kang Chung-ya |
| Jang Seung-jo | Lee Kang-moo |
| Yoon Se-ah | Pi Seung-hee |
| Kim Hye-yoon | Kye Boon-ok |
| Jung Yoo-jin | Jang Han-na |
|

Referanser
----------

1. ↑  «'Snowdrop' is period melodrama with all fictional settings: director». *Yonhap News Agency*. 16. desember 2021. Arkivert fra originalen December 16, 2021. Besøkt December 17, 2021.  Sjekk datoverdier i `|arkivdato=, |besøksdato=` (hjelp)

Eksterne lenker
---------------

* (en) *Snowdrop* på Internet Movie Database Rediger på Wikidata

* (en) *Snowdrop* på The Movie Database – TV Rediger på Wikidata
Kunstnernettverkets logo, formgitt av Aina Griffin**Kunstnernettverket** er et norsk nettverk for landsomfattende kunstnerorganisasjoner med profesjonelle kunstnere som medlemmer. Nettverket ble stiftet i 2011 av alle nasjonale kunstnerorganisasjoner som arbeider for medlemmenes faglige, sosiale og ideelle interesser.

Kunstnernettverkets formål er gjengitt slik i retningslinjenes først punkt: «*Nettverket skal gi kunstnerorganisasjonene: et forum hvor aktuelle saker/prosesser/temaer av felles interesse kan diskuteres ; et nettverk hvor organisasjonene kan søke alliansepartnere i aktuelle saker; et instrument for innstillingsarbeidet til Utvalget for statens stipend og garantiinntekter for kunstnere.*»

Kunstnernettverket er ikke en organisasjon med et styre. Et arbeidsutvalg med fire representanter fra ulike kunstfelt velges en gang i året. Arbeidsutvalget følger opp konkrete saker etter beslutning i nettverksmøtene. Utvalget har ikke myndighet til å representere organisasjonene i nettverket, annet enn i saker der alle medlemmene har gitt fullmakt til det.

Medlemsorganisasjoner
---------------------

I alfabetisk rekkefølge:

* Forbundet Frie Fotografer
* GRAFILL
* GramArt
* Musikernes fellesorganisasjon
* Norske Billedkunstnere
* NOPA – Norsk forening for komponister og tekstforfattere
* Norsk faglitterær forfatter- og oversetterforening
* Norsk Filmforbund
* Norsk Komponistforening
* Norsk Oversetterforening
* Norsk Skuespillerforbund
* Norske arkitekters landsforbund
* Norske Barne- og Ungdomsbokforfattere
* Norske Dansekunstnere
* Norske Dramatikeres Forbund
* Norske Filmregissører
* Den norske Forfatterforening
* Norske Kunsthåndverkere
* Norske Scenografer
* Regiforbundet

Referanser
----------

1. 1 2  «Nettverkets retningslinjer» (PDF). Arkivert fra originalen (PDF) 3. mars 2012. Besøkt 3. mars 2012.

Eksterne lenker
---------------

* Kunstnernettverkets offisielle nettsted
***Alice's Wonderland*** er en amerikansk stumfilm fra 1923 regissert av Walt Disney.

Handling
--------

Alice besøker et animasjonsstudio, hvor animatørene viser henne forskjellige scener på tegnebrettene deres. Disse scenene inkluderer en katt som danser, en mus som tuller med en katt, og et par mus som bokser. Den natten drømmer Alice om å ta et tog til tegneserie-land, hvor en mottakelse på den røde løperen venter. Der arrangeres en innbydende parade, hvor Alice rir på en elefant.

Tegneserie-figurene danser for henne, og hun danser for dem. I mellomtiden bryter løvene seg ut av dyrehagen, og jager henne inn i et hult tre, deretter inn i en hule, og ned i et kanin-hull. Til slutt hopper Alice utfor en klippe, før hun våkner i sin egen seng.

Skuespillere
------------

* Walt Disney
* Ub Iwerks
* Rudolf Ising
* Virginia Davis
* Hugh Harman
* Margaret Davis

Referanser
----------

1. ↑  «Alice's Wonderland (1923)» **(engelsk)**. Besøkt 2. februar 2024.

Eksterne lenker
---------------

* *Artikkelen mangler oppslag i Wikidata*
***Den 5. bølgen*** (eng.: *The 5th Wave*) er en science fiction-roman skrevet av Rick Yancey. Boken ble først utgitt i 2013 og har siden oppnådd internasjonal anerkjennelse for sin spennende handling og dystopiske temaer.

Oversikt
--------

*Den 5. bølgen* er en dystopisk science fiction-roman skrevet av den amerikanske forfatteren Rick Yancey. Boken ble utgitt i 2013 og er den første i en trilogi som også inkluderer "Uendelighetskrigen" og "Siste stjerne." Romanen tar leserne med på en intens reise gjennom en verden som står overfor ødeleggelse fra utenomjordiske inntrengere.

Handling
--------

Handlingen i *Den 5. bølgen* utspiller seg i en post-apokalyptisk verden der jorden har blitt invadert av en utenomjordisk rase kjent som «De Andre». Disse vesenene har utviklet en systematisk tilnærming for å utrydde menneskeheten, kjent som de fem bølgene. Hver bølge representerer en ny fase av angrepet, og menneskeheten er presset til kanten av utryddelse.

Boken følger hovedpersonen Cassie Sullivan, en ung jente som forsøker å overleve i det kaotiske og farlige miljøet som er igjen etter «De Andre». Cassie må navigere gjennom en verden der mistillit og frykt hersker, samtidig som hun søker etter sin yngre bror, som er blitt tatt til fange av fienden.

Karakterer
----------

* Cassie Sullivan: Hovedpersonen i romanen, en tøff og intelligent ung kvinne som kjemper for å overleve i den nye verdenen.
* Sam Sullivan: Cassies yngre bror, som blir tatt til fange av De Andre.
* Evan Walker: En mystisk fremmed som hjelper Cassie i hennes kamp mot De Andre.

Mottakelse
----------

*Den 5. bølgen* har mottatt positiv kritikk for sitt intense tempo, spennende handling og velutviklede karakterer. Romanen har også blitt rost for sin evne til å utforske temaer som overlevelse, mistillit og kjærlighet i en verden som står på randen av kollaps.

Filmtilpasning
--------------

Boken ble tilpasset til en spillefilm med samme navn, utgitt i 2016. Filmen ble regissert av J. Blakeson med Chloë Grace Moretz som Cassie Sullivan.

Kilder
------

* Yancey, Rick *Den 5. bølgen* Putnam Juvenile, 2013.
***Top o' the Morning*** er en amerikansk stumfilm fra 1922 regissert av Edward Laemmle.

Handling
--------

Jerry O'Donnell kommer fra Irland for å være sammen med faren sin i Amerika, men når hun synes det er ubehagelig å bo hos stemoren sin, forlater hun hjemmet sitt og oppmuntrer millionæren John Garland - som hun tidligere kjente i Irland - som nå er enkemann.

Garland ansetter henne til å passe på datteren hans. Men Jerrys bror Eugene O'Donnell, en kasserer ved Garlands bank, blir involvert i å stjele fra arbeidsgiveren sin.

Skuespillere
------------

* Gladys Walton som "Jerry" O'Donnell
* Harry Myers som John Garland
* Doreen Turner som Dot Garland
* Florence D. Lee som Jerry's Aunt
* William Welsh som Dermott O'Donnell
* Don Bailey som Mulrooney

Referanser
----------

1. ↑  «Silent Era : Progressive Silent Film List». *www.silentera.com*. Besøkt 23. januar 2024.
2. ↑  «AFI|Catalog». *catalog.afi.com*. Besøkt 23. januar 2024.

Eksterne lenker
---------------

* *Artikkelen mangler oppslag i Wikidata*
*Friendship* by Petrona Viera (1895–1960)
**Vennskap** er et forhold av gjensidig affeksjon mellom mennesker. Det er en sterkere form for mellommenneskelig samhold enn en assosiasjon, slik som en klassekamerat, nabo, medarbeider eller kollega.

I noen kulturer, er vennskapskonseptet begrenset til et lite antall meget dype forhold, i andre, slik som USA og Canada, kan en person ha mange venner, pluss kanskje et mer intenst forhold med en eller to mennesker, som kan kalles "gode venner" eller "bestevenner". Selv om det er mange former for vennskap, kan noen variere fra sted til sted, spesielle karakteristikker er til stede i mange slike forbindelser. Slike egenskaper inkluderer å velge å være sammen med hverandre, sette pris på tiden de deler sammen og være i stand til å delta i en positiv og støttende rolle mot hverandre.

Noen ganger skilles venner fra familie, som i uttrykket "familie og venner", og noen ganger fra elskere.

Vennskap har blitt studert i akademiske felt, slik som kommunikasjon, sosiologi, sosialpsykologi, antropologi og filosofi.

Referanser
----------

1. ↑  «Definition for friend». *Oxford Dictionaries*. Oxford Dictionary Press. Arkivert fra originalen 11. juni 2012.
2. ↑  Howes, Carollee (1983). «Patterns of Friendship». *Child Development*. 54 (4): 1041–1053. JSTOR 1129908. doi:10.2307/1129908.
En Laphroaig Quarter Cask
**Laphroaig** (uttales 'la-froyg) er et skotsk single malt whisky-merke. Laphroaig-destilleriet er lokalisert på øya Isle of Islay på Skottlands vestkyst. Laphroaig regnes for å være en av whiskyene med kraftigst smak. Laphroaig lagres på fat 10, 15, 30 eller 40 år før den tappes på flasker og selges. Andre årganger og tapninger kan forekomme. En andel av Laphroaig selges også til produksjon av blended whisky.

Blant whisky-skribenter har den ord på seg for å være en "*Elsk den eller hat den-whisky*", og ord som brukes til å beskrive den er medisinaktig, fenol og tang, salt og olje, gasbind og munnskyllevann. 
Årsaken til den jodaktige tangkarakteren skal ligge både i at Laphroaig benytter torvleier på Islay som ingen andre destillerier har tilgang til, og at det henter vannet fra sin egen dam i Kilbridge-elven.

At de kun benytter små destilleringsapparater og at deres modningslagre ligger så å si i fjæresteinene er nok også med på å gi denne whiskyen en ekstrem kompleksitet og mange mener at ingen skotsk whisky er mer egnet som «nightcap» enn Laphroaig.

Navnet Laphroaig er antagelig av gælisk og norrøn opprinnelse og betyr «*Den vakre dalen ved den vide bukta*» («*-phroaig*» tilsvarende «*breivik*»). Destilleriet ble grunnlagt i 1815 av brødrene Donald og Alex Johnston. 
I 1847 falt Donald ned i et whiskyfat og druknet, noe som også i whiskymiljøet må betraktes som et svært uvanlig dødsfall.

Eksterne lenker
---------------

* Laphroaig.com
* Laphroaig på whiskywiki.no

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Prosjekt 671RTM
Viktor III-klass ubåt
Sovjetisk prosjekt 671RTM/RTMK Sjtsjuka (Gjedde) - begynte tjenesten i 1979, og 25 av disse ble bygget frem til 1991. Disse ubåtene hadde fire missilbrønner for utskyting av SS-N-21 Sampson eller SS-N-15 Starfish missilar og Type 53 torpedoer I tillegg hadde de to missilbrønner for utskyting av SS-N-16 Stallion missiler og Type 65 torpedoer.

Noen av disse ubåtene hadde propeller som ble dreid med piratkopierte dataprogram som Sovjetunionen hadde fått tilgang til gjennom den såkalte Toshiba-Kongsberg skandalen.

Referanser
----------

1. ↑  «Arkivert kopi». Arkivert fra originalen 4. oktober 2007. Besøkt 3. mars 2019.
2. ↑  Wende A. Wrubel (1989). «The Toshiba-Kongsberg incident» (PDF). American University International Law Review. Arkivert fra originalen (PDF) 13. januar 2014. Besøkt 10. september 2011.
3. ↑  «Project 671 Victor class» **(engelska)**. Federation of American Scientists. 7. september 2000. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 10. september 2011.
Xian Xinghai, statue i Guangzhou.
**Xian Xinghai** eller **Sinn Sing Hoi** (kinesisk: 冼星海, pinyin: *Xiǎn Xīnghăi*, født 13. juni 1905 i Macao i Kina, død 30. oktober 1945 i Moskva i Sovjetunionen) var en kinesisk komponist.

Liv og virke
------------

### Bakgrunn

Han var sønn av en fisker og en vaskedame, og familiens hjemstavn var i Panyu lenger inn i landet fra fødestedet hans, Macao. Han studerte musikk i Beijing, Shanghai og fra 1930 i Paris (under Vincent d'Indy og Paul Dukas). 

### Musiker

I 1935 vendte han tilbake til Kina for å kjempe mot de japanske okkupanter. Han ble medlem av det kinesiske kommunistparti i 1939. Fra 1940 og til sin død bodde han i Moskva.

Hans kantate *Den gule flod* fra 1939 (til dikt av Guang Weiran) hører til kinesisk moderne musikks mest popoulære verker. Kantaten ble senere utgangspunkt for kollektivkomposisjonen *Klaverkonserten «Den gule flod»*. I tillegg til disse to mest kjente verkene kompoberte han innen alle de større musikkformer - to symfonier, en fiolinkonsert, fire store koralverker, nesten 300 sanger og en opera. 

Xian Xinghai prøvde, likesom de fleste kinesiske komponister på hans tid, å slå bro mellom klassisk europeisk musikk og kinesiske tradisjoner. Xian Xinghai har influert flere generasjoner av kinesiske musikere.

### Oppkallelser

Xinghai musikkonservatorium, opprinnelig Guangzhou musikkonservatorium, er oppkalt etter Xian Xinghai. I Guangzhou ligger også Xinghai konserthall. En gate i Almaty i Kasakhstan er også oppkalt etter ham.

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]
2. 1 2   Autorités BnF, oppført som Xinghai Xian, BNF-ID 14146603v[Hentet fra Wikidata]
3. 1 2   International Music Score Library Project, oppført som Xinghai Xian, IMSLP-identifikator Category:Xian,\_Xinghai, besøkt 9. oktober 2017[Hentet fra Wikidata]
4. 1 2   Discogs, Discogs artist-ID 1626357, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑  何乃强 (1. september 2013). **(kinesisk)**. Google Books(Lingzi Media). Besøkt 20. juli 2016.  Manglende eller tom `|tittel=` (hjelp)
7. ↑  Smith, Nicholas (20. september 2003). «Conductor's Notes: Xian Xinghai Yellow River Cantana». *Beijing International Festival Chorus program 20 September 2003*. Beijing International Festival Chorus. Arkivert fra originalen 25 juli 2011. Besøkt 27. august 2010.  Sjekk datoverdier i `|arkivdato=` (hjelp)

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NLA **·** NDL **·** NCL **·** NCL **·** CiNii **·** MusicBrainz **·** Discogs
 |
**Janneau** er et armagnac-hus. Det ble grunnlagt i Condom i 1851 av Pierre Etienne Janneau og er det eldste av de store armagnac-husene[]. Det er kjent for sitt store lager av gamle armagnacer. Janneau skiller seg ut fra alle andre armagnac-hus ved at de både dobbeldestillerer og enkeltdestillerer armagnacen, og blander dette til en *blend*.

Huset ble kjøpt opp av Martell, som igjen ble kjøpt opp av Seagram's. Grunnet lavt salgsvolum ble Janneau i 1993 solgt til italieneren Armando Giovinetti.[] Giovinetti investerte store summer i armagnachuset, som har vokst til å bli et av de største merkene innen armagnac, og markedsledende i mange land.[] Han ansatte Willie Philips som direktør for huset, mannen som tidligere har bygget opp whisky-merket Macallan til et av de best ansette merkene innen single malt whisky.[]

Janneau har ca. 5.500 fat, med til sammen 2 500 000 liter armagnac.[] Disse ligger dels i lageret som ble bygd samme år som huset ble etablert, og dels i nyere lager, bygd på 1970-tallet. De eier en av de største samlingene av gammel armagnac, og har til sammen ca. 10% av produksjonen av armagnac.[]

Utvalg
------

**The Janneau Collection**

* VSOP eller "7 years old" – minimum 7 års fatlagring
* XO Royal eller "12 years old" – 12 – 25 års fatlagring, denne har vunnet mange priser i internasjonale konkurranser de siste årene
* Tres Vieille Reserve – 18 til over 30 års fatlagring

**Dobbeldestillerte**

* 5 ans d'âge – dobbeldestillert, minimum 5 års fatlagring, 70% bas-armagnac, 30% Ténarèze
* 8 ans d'âge – dobbeldestillert, minimum 8 års fatlagring, 50% Bas Armagnac, 50% Ténarèze
* 15 ans d'âge – dobbeldestillert, minimum 8 års fatlagring, 90% Ténarèze, 10% Bas Armagnac

**Jubileumsutgivelse**

* Anniversaire 1851-2001 – Markerer husets 150-årsdag, 25-36 års fatlagring på Sherry-tønner

**Årgangsarmagnacer (Millesims)**

Janneau har en lang rekke årgangsarmagnacer. En del av disse finnes det svært få flasker av, men det som pr 2005 finnes er: 1900, 1942, 1947, 1950, 1962, 1964, 1966, 1967, 1968, 1969, 1970, 1972, 1973, 1974, 1976, 1978, 1979, 1980, 1982, 1983, 1984, 1985, 1986, 1987, 1988, 1989 og 1990.

Eksterne lenker
---------------

Janneau Offisiell hjemmeside Arkivert 1. juni 2005 hos Wayback Machine.